《**中華人民共和國國籍法**》（以下簡稱《**國籍法**》）係一部適用於研究點樣拿到、失去、或者恢復中華人民共和國嘅國籍嘅法律。該法由第五屆全國人民代表大會第三次會議通過、全國人民代表大會常務委員會委員長令第8號公佈，由1980年9月10號開始施行。根據喺1982年修改嘅《中華人民共和國憲法》第三十三條，凡係有中華人民共和國國籍嘅人都係中華人民共和國公民。《國籍法》采取父母雙系血統主義為主，用屬地主義為附加嘅混合方式。

國籍得失
----

### 攞到國籍

中華人民共和國入籍證書中華人民共和國入籍證書
根據《國籍法》第4-7條嘅規定，以下嘅人有中國國籍：

|  |  |  |
| --- | --- | --- |
| 「 | 第4條 父母雙方或一方為中國公民，本人出生在中國，具有中國國籍。
第5條 父母雙方或一方為中國公民，本人出生在外國，具有中國國籍；但父母雙方或一方為中國公民並定居在外國，本人出生時即具有外國國籍的，不具有中國國籍。
第6條 父母無國籍或國籍不明，定居在中國，本人出生在中國，具有中國國籍。
第7條 外國人或無國籍人，願意遵守中國憲法和法律，並具有下列條件之一的，可以經申請批准加入中國國籍：
1、中國人的近親屬；
2、定居在中國的；
3、有其它正當理由。 | 」 |

雖然《國籍法》並冇禁止外國人通過歸化嘅方式攞到中國國籍，但係由中華人民共和國成立至到2019年2月呢接近70年**，**只係有4千幾人依據《國籍法》第七條嘅規定成功加入中國國籍。

### 失去國籍

根據《國籍法》第9-10條嘅規定，以下嘅人冇中國國籍：

|  |  |  |
| --- | --- | --- |
| 「 | 
* 定居外國的中國公民，自願加入或取得外國國籍的；
* 具有下列條件之一的，申請退出中國國籍獲得批准的中國公民：
	1. 外國人的近親屬；
	2. 定居在外國的；
	3. 有其它正當理由。
 | 」 |

根據上述嘅規定，要移除中國國籍嘅方式有兩種：

（1）自動喪失：因定居國外，並且攞到外國國籍而構成要件；

（2）主動退出：自己申請退出中國國籍獲得批准。

### 恢復國籍

中華人民共和國復籍證書中華人民共和國復籍證書
根據第13條規定「曾經有過中國國籍嘅外國人，如果有正當嘅理由，可以申請恢復中國國籍；被批准恢復中國國籍嘅，唔能夠再保留外國國籍。」，也即係話，只要一位外國人係喪失國籍嘅公民，而又冇重大嘅犯罪紀錄，財務紀錄又正常，一般都可以利用申請恢復嘅方法，比較容易咁攞到中國國籍，但係外國身份就唔能夠保留。呢條例適用於曾經擁有過中國國籍嘅人移民海外、同埋華僑等等，因為各種因素而有重新回國定居嘅需要。

另一種途徑係通過中華人民共和國戶籍制度，因為喺中國定居，如果有稅務同資債等嘅利害關係仲未解決，就唔能夠非正式咁擁有國籍，例如李薇。不過，出名運動員趙常玲喺加入哈薩克嘅國籍後，仍然能夠保留戶籍，之後佢曾經憑戶籍喺長沙成功做居民身份證，嘗試直接用中國戶籍嚟做公民事務。

港澳實施
----

睇埋：香港居民、澳門居民、謝耀漢訴香港特別行政區護照上訴委員會及另一人案同埋澳門特別行政區中級法院第552/2018號案
根據《國籍法》第16條規定，加入、退出同恢復中國國籍嘅申請，要由中華人民共和國公安部審批。經批准嘅，要由公安部發給證書。但係因爲中華人民共和國全國性法律並唔完全喺港澳地區適用，所以喺《全國人民代表大會常務委員會關於〈中華人民共和國國籍法〉喺香港特別行政區實施嘅幾個問題嘅解釋》（下面簡稱做《解釋》）第6條規定，香港政府嘅入境事務處為香港特別行政區受理國籍申請同變更嘅機關，入境事務處依法對所有國籍申請嘅事作出處理。全國人民代表大會常務委員會對澳門特別行政區亦都作出咗類似嘅安排，因爲特區政府係具體嘅執行同裁決者，所以對於國籍認定嘅做法亦都會比較開放。特區政府所印製嘅中國國籍嘅證書，同中國公安部嘅版本，喺樣式上並唔完全一致。

港澳居民因為咁，而可以合法咁持有雙重國籍嘅現象並唔罕見。喺港澳移交之前，絕大多數香港永久居民都係有英國海外屬土公民護照同英國國民（海外）護照，而大部分澳門居民就有葡萄牙護照或者葡萄牙外國人士護照。因爲主權移交嘅緣故，依家好多兩地嘅居民，都有除咗中國國籍以外嘅其他身份（例如英國國民（海外），英國公民或者葡萄牙公民等等嘅雙重國籍）。因爲呢個情況，所以全國人大常務委員會喺港澳主權移交之前，通過咗「關於《中華人民共和國國籍法》喺香港特別行政區實施嘅幾個問題嘅解釋」同埋「關於《中華人民共和國國籍法》喺澳門特別行政區實施嘅幾個問題嘅解釋」，明確咁表示：有中國國籍嘅港澳永久居民，可以用英葡兩國政府簽發嘅有關證件，去其他國家或者地區旅行，但喺中國大陸同港澳地區，就仍然冇呢啲證件平時會有嘅權利。

### 台灣執行

睇埋：中華民國國民同埋無戶籍國民
俾中華人民共和國政府認定係台灣居民嘅中華民國國民，並唔能夠用中華民國護照，而要用台灣居民來往大陸通行證嚟進入中國大陸地區。根據《中國公民往來台灣地區管理辦法》嘅規定，台灣居民嘅定義係：住喺台灣地區嘅中國公民，台灣居民來往大陸通行證須要由台灣居民嚟申領，而且申請人需要提交喺台灣住嘅中華民國身分證同出入境證件。包括無戶籍國民在内（例如從來冇喺台灣住過但係有中華民國護照嘅韓國華僑），「未持有效台灣居民來往大陸通行證，但想前往大陸，或者需要由國外直接去港澳地區嘅台灣人士」同埋「持有台灣身份證件但係冇辦法申請外國簽證嘅台胞」可以申領中華人民共和國旅行證。

除此之外，台灣居民喺特殊情況下，可以申領中華人民共和國護照。2010年代，台灣居民由中國大陸出境去俄羅斯旅遊嘅時候，可以普通咁用「一次性」中華人民共和國護照嘅現象。中華人民共和國國家旅游局《中俄邊境旅遊暫行管理實施細則》第25條，台灣居民參加中俄邊境旅遊，需要向組團社或者代辦社報名交費，由「本人」去到相關入境部門做旅行證件，公安機構會發出「一次旅遊有效嘅護照」。同時，中華民國方面，《臺灣地區與大陸地區人民關係條例》第2章第9條規定，「臺灣地區人民唔可以喺大陸地區設籍或者用佢嘅護照」，所以呢個護照喺返台灣之前一般都會收返。

參見
--

* icon中國指南
* flag中華人民共和國指南
* 法律指南

* 中華民國國籍法
* 居港權問題
* 雙重國籍

| * 睇
* 傾
* 改
亞洲各國國籍法 |
| --- |
| 聯合國會員國 | 
* 阿富汗
* 亞美尼亞
* 阿塞拜疆2
* 巴林
* 孟加拉
* 不丹
* 汶萊
* 緬甸
* 柬埔寨
* 中華人民共和國
* 蒙古
* 塞浦路斯1
* 埃及3
* 格魯吉亞2
* 印度
* 印尼4
* 伊朗
* 伊拉克
* 以色列
* 日本
* 約旦
* 哈薩克2
* 北韓
* 韓國
* 科威特
* 吉爾吉斯
* 老撾
* 黎巴嫩
* 馬來西亞
* 馬爾代夫
* 尼泊爾
* 阿曼
* 巴基斯坦
* 菲律賓
* 卡塔爾
* 俄羅斯1
* 沙特阿拉伯
* 新加坡
* 斯里蘭卡
* 敘利亞
* 塔吉克
* 泰國
* 東帝汶4
* 土耳其2
* 土庫曼
* 阿聯酋
* 烏茲別克
* 越南
* 也門

 | link = 亞洲 |
| 未受國際普遍承認國家 | 
* 阿布哈茲
* 北塞浦路斯1
* 巴勒斯坦6
* 納戈爾諾-卡拉巴赫
* 南奧塞梯
* 中華民國（臺灣）5

 |
| 屬地同其它特殊政區 | 
* 聖誕島
* 可可斯（基林）群島
* 香港
* 澳門

 |
| 1 部分領土包括歐洲，屬歐洲國家。  2 部分領土喺歐洲。 3 部分領土喺非洲，屬非洲國家。 4 部分領土喺大洋洲。 5 亦因地理位置或政治因素而稱為「臺灣」或「中華臺北」。 1971年後非聯合國會員國，目前冇得到聯合國或多數國家承認。睇台灣問題同台海現狀。 6 獲世界多數國家承認，聯合國承認為觀察員，但疆域未定且大部分領土俾以色列佔領。睇巴勒斯坦問題。  |

攷
-

1. ↑  〈中華人民共和國國籍法〉. *www.nia.gov.cn*. 原先內容歸檔喺2022-01-14. 喺2022-05-08搵到.
2. ↑  〈《公務員法》釋義：公務員嘅條件、義務與權利————法規釋義——中央紀委國家監委網站〉. *www.ccdi.gov.cn*. 原先內容歸檔喺2023-03-10. 喺2022-05-08搵到.
3. ↑  〈如何恢復中國國籍或申請中國居留？(上)〉. 原著喺2015-12-23歸檔. 喺2015-08-22搵到.
4. ↑  山東魯能再添強援？曝德爾加多已簽署入籍中國證書 Wayback Machine嘅版面存檔備份，根據中國足球運動員德爾加多的入籍證書，他是第4683位歸化中國國籍的外國國民。
5. ↑  責編：李菁 (2008-11-14). 〈馬海德——第一個加入中國國籍的外國人〉. 央視網《復興展館》. 原先內容歸檔喺2023-05-12. 喺2023-05-12搵到. 周恩來總理親自批准了他的請求，馬海德有幸成為新中國第一個加入中國國籍的外國人。
6. ↑  〈全球獵身的自由與責罰：中國歸化運動員的認同政治學〉. 《端傳媒》. 2022-02-17. 原先內容歸檔喺2023-05-11. 喺2023-05-11搵到.
7. ↑  〈如何申請加入和恢復中國國籍？〉. 《國務院僑務辦公室》 (中文). 中國僑網. 2019-11-06. 原先內容歸檔喺2021-08-13. 喺2021-08-13搵到.
8. ↑  〈趙常玲恢復國籍非易事 或通過外交途徑解決〉. 《騰訊網》 (簡體中文). 四川在線-華西都市報. 2012-10-26. 原先內容歸檔喺2017-08-27. 喺2015-12-23搵到.
9. ↑  〈全國人民代表大會常務委員會關於《中華人民共和國國籍法》在香港特別行政區實施的幾個問題的解釋〉 (PDF). 《全國人民代表大會常務委員會》. 原先內容歸檔 (PDF)喺2019-04-20. 喺2019-05-17搵到.
10. ↑  〈全國人民代表大會常務委員會關於《中華人民共和國國籍法》在澳門特別行政區實施的幾個問題的解釋〉. 《全國人民代表大會常務委員會》. 原著喺2012-11-20歸檔. 喺2015-02-09搵到.
11. ↑  〈持中國大陸臨時護照赴俄令台男失戶籍 事主批條例過嚴〉 (簡體中文). BBCnews 中文. 2017-11-07. 原先內容歸檔喺2020-11-12. 喺2020-12-07搵到.

1. ↑  第一位歸化而獲得中華人民共和國國籍的外國人是馬海德。而從2019年開始，有大量持有外國國籍的足球運動員歸化成為中國公民，代表中國國家隊或地方足球俱樂部參賽。之後在2022年冬季奧林匹克運動會上，中國代表團亦存在不少歸化運動員，其中中國男子冰球代表隊的25名選手當中，有15人來自美加、俄羅斯三國，中國女子冰球代表隊也有13名歸化球員，另外谷愛凌、朱易等也是歸化選手，持中國國籍參賽。